**NAZIV OBVEZNIKA: OSNOVNA ŠKOLA STJEPANA RADIĆA ČAGLIN**

**ADRESA: Vladimira Nazora 3, 34350 Čaglin**

**OIB: 18173968246**

**RKP: 9675**

**MB: 03310094**

**Razina: 31 (proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju)**

**Razdjel: 000**

**Šifra djelatnosti: 8520 (Osnovno obrazovanje)**

**Šifra općine: 58 (Županija: Požeško-slavonska, Općina: Čaglin)**

**IBAN: HR1925000091501152221**

**OZNAKA RAZDOBLJA: 2020-12**

**BILJEŠKE UZ FINANCIJSKE IZVJEŠTAJE ZA RAZDOBLJE**

1. **SIJEČNJA – 31. PROSINCA 2020. GODINE**

Osnovna škola Stjepana Radića Čaglin je proračunski korisnik jedinice lokalne i područne (regionalne) samouprave koji obavlja poslove u sklopu funkcija koje se decentraliziraju. Od 1.1.2021. godine posluje u sustavu Riznice Požeško-slavonske županije.

Osnovna djelatnost Škole je osnovno obrazovanje te se u Školi od listopada 2020. godine odvija program predškolskog odgoja i obrazovanja za djecu rane i predškolske dobi, od navršene tri godine života do polaska u osnovnu školu, u skladu s važećim propisima prema Odluci Općine Čaglin, osnivača navedenog programa.

Škola nije obveznik PDV-a.

Škola posluje u skladu sa Zakonom o odgoju i obrazovanju u osnovnoj i srednjoj školi ( NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19 i 64/20) te Statutom škole. Vodi proračunsko računovodstvo temeljem Zakona o proračunu (NN 87/08, 136/12, 15/15), Pravilnika o proračunskom računovodstvu i računskom planu (NN 124/14, 115/15, 87/16, 3/18 i 126/19,108/20), a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu (03/15, 93/15, 135/15, 2/17, 28/17, 112/18 i 126/19,145/20).

Godišnji financijski izvještaji Osnovne škole Stjepana Radića Čaglin sastavljeni su nakon što su proknjižene sve poslovne promjene, događaji i transakcije za razdoblje siječanj-prosinac 2020. godine, prema odredbama Pravilnika o financijskom izvještavanju u proračunskom računovodstvu u zakonom određenim rokovima što za proračunske korisnike jedinica lokalne i područne samouprave znači predaju do 1. veljače 2021. godine.

Odgovorna osoba Škole je Slađana Švajda, ravnateljica.

Bilješke uz financijske izvještaje sastavljala je Irena Bardač, voditelj računovodstva.

***BILJEŠKE UZ OBRAZAC OBVEZE***

**AOP 001** predstavlja stanje obveza na početku razdoblja tj. 1. siječnja 2020. godine, odnosno stanje obveza na kraju prethodnog izvještajnog razdoblja.

Na **AOP-u 002** prikazan je iznos povećanja obveza u razdoblju od 1. siječnja do 31. prosinca 2020. godine.

**AOP 003** predstavlja međusobne obveze proračunskih korisnika – obveze za bolovanje preko 42 dana (12.169,10 kn) i obveza prema nadležnom proračunu za sredstva za predfinanciranje energetske obnove PŠ Ruševo (u iznosu 185.315,43 kn) te obveza prema nadležnom proračunu za povrat u proračun više doznačenih sredstava (u iznosu 193.116,62 kn).

Na **AOP-u 019** prikazan je iznos svih podmirenih obveza u razdoblju od 1. siječnja do 31. prosinca 2020. godine.

**AOP 036** predstavlja stanje obveza na kraju izvještajnog razdoblja 31. prosinca 2020. godine.

**AOP 037** predstavlja stanje dospjelih obveza i iznosi 12.000,00 kuna.

Iznos se odnosi na dio obveze iz 2018. godine za radove postavljanja opločnjaka. Posao nije do kraja odrađen te će obveza biti podmirena tokom godine kada posao bude završen.

**AOP 090 Stanje nedospjelih obveza na kraju izvještajnog razdoblja** sastoji se od:

1. AOP 091 Međusobne obveze proračunskih korisnika u iznosu 531.871,35 kn (obveze za povrat u proračun sredstava koje refundira HZZO-naknada za bolovanje iznad 42 dana (u iznosu 62.988,18 kn) i obveza prema nadležnom proračunu za predfinanciranje energetske obnove PŠ Ruševo (u iznosu 468.883,17 kn)
2. AOP 092 Obveze za rashode poslovanja u iznosu 356.744,21 kuna kn koje se odnose na:
* *231 Obveze za zaposlene* u iznosu 326.546,15 kn i to:
* plaća za zaposlenike za prosinac 2020. godine u iznosu 299.991,69 kn, isplaćena 11. siječnja 2021. godine
* plaća za pomoćnike u nastavi za prosinac 2020. godine u iznosu 3.640,63 kn, plaća isplaćena 14. siječnja 2021. godine
* plaća za vrtić za prosinac 2020. godine u iznosu 22.913,83 kune, plaća isplaćena 15. siječnja 2021. godine
* *232 Obveze za materijalne rashode* u ukupnom iznosu od 30.198,06 kn koje se odnose na:
* prijevoz za zaposlenike za prosinac 2020. godine u iznosu 17.668,52 kn, isplaćen 11. siječnja 2021. godine
* prijevoz za vrtić za mjesec prosinac 2020. godine u iznosu 648,00 kuna isplaćen 15. siječnja 2021. godine
* naknada zbog nezapošljavanja invalida za prosinac 2020. godine u iznosu 812,50 kn isplaćena 11. siječnja 2021. godine
* ostale materijalne rashode 11.069,04 (rashodi za računalne usluge 387,50 kn, pristojbe i naknade 982,50 kn, bankarske usluge 286,04 kn, komunalne usluge 1.232,21 kn, el. energija 5.716,79 kn, telefonske i poštanske usluge 1.249,77 kn i namirnice 1.214,23 kn s dospijećem plaćanja tokom siječnja 2021. godine

***BILJEŠKE UZ OBRAZAC PR-RAS***

**AOP 057 Pomoći od izvanproračunskih korisnika**

Indeks nije izražen jer u 2020. godini nije bilo prihoda od HZZ-a za stručno osposobljavanje

**AOP 069 Prijenosi između proračunskih korisnika istog proračuna**

Indeks je znatno umanjen zbog manjeg broja pomoćnika u nastavi, odnosno manjeg iznosa za plaće koje nadležni proračun doznačuje na račun Škole.

**AOP 074 Prihodi od imovine**

Indeks znatno uvećan zbog većih kamata od banke na sredstvima na žiro-računu Škole

**AOP 105 Prihodi od upravnih i administrativnih pristojbi**

Indeks je znatno umanjen zbog manje primljenih sredstava za financiranje školske kuhinje do koje je došlo zbog prekida održavanja nastave zbog pandemije uzrokovane virusom Covid 19.

**AOP 127 Donacije**

Indeks znatno umanjen zbog manje donacija u 2020. godini. Nije bilo potrebe za donacijama jer učenici nisu išli redovno u Školu zbog pandemije uzrokovane Covid 19 virusom te nije bilo dodatnih sadržaja u Školi zbog kojih bi dobili donaciju za financiranje raznih izleta ili nabave dodatnih nastavnih sredstava i pomagala

**AOP 130 Prihodi iz nadležnog proračuna**

Indeks znatno uvećan zbog prijenosa sredstava iz nadležnog proračuna za financiranje štete na Školi nastale uslijed olujnog nevremena u kolovozu.

**AOP 149 Rashodi za zaposlene**

Indeks malo uvećan zbog odluke o povećanju koeficijenata za obračun plaća te zbog više isplaćenih materijalnih prava zaposlenicima Škole.

**AOP 161 Naknade troškova zaposlenima**

Indeks znatno umanjen zbog znatno manje isplate službenih putovanja i naknada za prijevoz zaposlenicima zbog pandemije uzrokovane virusom Covid 19.

**AOP 166 Rashodi za materijal i energiju**

Indeks uvećan zbog znatno veće potrošnje sredstava za čišćenje i dezinfekciju Škola, rashodi znatno uvećani za nabavu sitnog inventara zbog pomoći iz Ministarstva za opremanje Škola nastavnim sredstvima i pomagalima te indeks nije iskazan za nabavu službene radne odjeće i obuće zaposlenicima Škole.

**AOP 174 Rashodi za usluge**

Indeks je znatno umanjen zbog usluga tekućeg i investicijskog održavanja, promidžbe i informiranja vezanih uz energetsku obnovu Područne škole Ruševo koja je bila u 2019. godini.

**AOP 185 Ostali nespomenuti rashodi poslovanja**

Indeks je znatno umanjen zbog znatno manje potrošnje uzrokovane prekidom nastave zbog pandemije uzrokovane virusom Covid – 19, te rashodi vezani uz AOP 188 Reprezentacija koji su bili povezani s energetskom obnovom PŠ Ruševo.

**AOP 241 Prijenosi između proračunskih korisnika**

Indeks nije iskazan jer je u 2020. godini knjižen povrat više doznačenih sredstava Županiji za energetsku obnovu.

**AOP 253 Ostale naknade građanima i kućanstvima**

Indeks malo uvećan zbog više nabavljenih radnih udžbenika za učenike.

**AOP 303 Prihodi od prodaje građevinskih objekata**

Indeks nije iskazan jer u 2020. godini nije bilo prihoda od prodaje nefinancijske imovine.

**AOP 422 Postrojenja i oprema**

Indeks je znatno umanjen zbog manje dobivenih sredstava za nabavu dugotrajne imovine.

**AOP 424 Knjige**

Indeks je znatno umanjen zbog manje količine nabavljenih višegodišnjih udžbenika u odnosu na 2019. godinu.

**AOP 393 Rashodi za dodatna ulaganja na nefinancijskoj imovini**

Indeks nije iskazan jer je u 2020. godini došlo do velikog oštećenja Škole uslijed olujnog nevremena koja je zahtijevala dodatna ulaganja (AOP 394) te gradnju školskog igrališta u područnoj školi (AOP 397).

**AOP 636 Manjak prihoda i primitaka za pokriće u sljedećem razdoblju**

Iskazani rezultat za razdoblje siječanj - prosinac 2020. godine je manjak prihoda i primitaka u iznosu od 95.415 kuna.

Manjak prihoda i primitaka za pokriće u sljedećem razdoblju iz 2019. godine iznosio je 221.712,31 kn.

Manjak prihoda i primitaka za pokriće u sljedećem razdoblju iznosi 317.127 kuna.

***BILJEŠKE UZ OBRAZAC BILANCA***

Obvezne bilješke uz bilancu iz čl.14. Pravilnika ne iskazuju se u tablicama jer nema ugovornih odnosa i slično koji uz ispunjenje određenih uvjeta mogu postati obveza ili imovina te ih Škola nema iskazane u svojim poslovnim knjigama i Bilanci.

Škola nema sudskih sporova u tijeku.

**AOP 008 Građevinski objekti**

Vrijednost građevinskih objekata povećana je zbog dodatnih ulaganja u Školu uslijed olujnog nevremena, te nakon knjiženja amortizacije sa stanjem na dan 31.12.2020. godine ukupno povećanje vrijednosti građevinskih objekata uvećana je za 104,4%.

**AOP 014 Postrojenja i oprema**

Vrijednost postrojenja i opreme povećana je za nabavnu vrijednost postrojenja i opreme, te nakon knjiženja amortizacije sa stanjem na dan 31.12.2020. godine ukupno smanjenje vrijednosti postrojenja i opreme umanjena je za 13,7%.

**AOP 030 Knjige, umjetnička djela i ostale umjetničke vrijednosti**

Vrijednost knjiga povećana je za nabavnu vrijednost knjiga, te nakon knjiženja amortizacije sa stanjem 31.12.2010. godine ukupno povećanje vrijednosti knjiga je 23,4%.

**AOP 065 Financijska imovina**

Usporedbom stanja financijske imovine na početku i kraju godine dolazimo do podatka da je financijska imovina manja za 65,30%. Stanje novčanih sredstava bila su veća početkom godine zbog sredstava iz Državnog proračuna koja su potrošena tokom 2020. godine za plaćanje radova na energetskoj obnovi područne škole Ruševo.

**AOP 081 Ostala potraživanja**

Usporedbom stanja potraživanja na početku i kraju godine, indeks je uvećan zbog nastanka potraživanja prema HZZO-u za bolovanja kojih prijašnjih godina nije bilo u tolikom iznosu.

**AOP 167 Rashodi budućih razdoblja**

Kontinuirani rashodi budućih razdoblja obuhvaćaju samo rashode za zaposlene te je sukladno čl. 39 st.2 Pravilnika o proračunskom računovodstvu plaća za prosinac 2020. godine koja bi bila bi 13. rashod u 2020. godini, proknjižena kao rashod budućeg razdoblja.

**Rezultat poslovanja**

U izvještajnom razdoblju dobivene su kapitalne donacije iz Državnog proračuna i nadležnog proračuna (Županija) pa je provedena obvezna korekcija rezultata sukladno Pravilniku o proračunskom računovodstvu i računskom planu.

Korekcijom rezultata umanjen je višak prihoda poslovanja i manjak prihoda od nefinancijske imovine. Ukupan rezultat ostao je isti, ali prikaz rezultata u Bilanci razlikuje se onom u Obrascu PR-RAS.

**AOP 251 Izvanbilančni zapisi-pasiva**

Indeks je znatno uvećan zbog isporuke opreme (tableta) iz Ministarstva znanosti i obrazovanja u osnovne škole. Prema njihovoj uputi tableti su evidentirani u poslovnim knjigama Ministarstva, a škole su dužne istu voditi u svojim vanbilančnim evidencijama.

***BILJEŠKE UZ OBRAZAC RAS-FUNKCIJSKI***

Rashodi škole klasificiraju se pod funkciju 09 Obrazovanje.

AOP 113 Funkcijska klasifikacija 0912 Osnovno obrazovanje odnosi se na zbroj rashoda poslovanja (razred 3) i rashoda za nabavu nefinancijske imovine (razred 4) u iznosu od 6.215.048,00 kuna s tim da su u tom iznosu izuzeti rashodi za prehranu učenika u školskoj kuhinji koji se nalaze na AOP-u 122 Dodatne usluge u obrazovanju i klasificiraju se pod oznaku 096 Dodatne usluge u obrazovanju. Iznos rashoda za prehranu učenika je 75.963,00 kuna.

Čaglin, 29. siječnja 2021. godine

Osoba za kontaktiranje: IRENA BARDAČ

Telefon za kontakt: 034/221-028

Odgovorna osoba: SLAĐANA ŠVAJDA

 Voditelj računovodstva: Ravnateljica:

 Irena Bardač Slađana Švajda

M.P.